Mebla ccek, agemmay n tifineɣ yefruri-d seg ugemmay n tlibikit, am wakken yesɛa assaɣ ɣer tira n tneẓruft taqburt. Maca, imi yettusexdem i waṭas n wakud, yeḍḥa-d, ur yesɛi ara anagraw iɛedlen. Aṭas n yizamulen mgaraden gar temnaḍt d tayeḍ, ay-a yettili-d ula daxel n yiwet n temnaḍt d yiwet n tantala. Maca, ad d-nini, amsefhem yella imi myaqqṛaben s waṭas yinumak n lenwaɛ n wawalen.